Source: https://www.eca.europa.eu/sl/Pages/AuditMethodology.aspx
Timestamp: 2019-06-26 06:54:40+00:00

Document:
Revizijska metodologija | EVROPSKO RAČUNSKO SODIŠČE
Revizorji pravijo, da se z uredbo EU spodbuja posodobitev upravljanja zračnega prometa, vendar je bilo financiranje EU večinoma nepotrebno
Domov > Naše delo: Revizijska metodologija
Evropsko računsko sodišče izvaja revizije v skladu z mednarodnimi standardi revidiranja in etičnim kodeksom, ki jih uporablja v značilnem okolju EU. Ti standardi pomagajo zagotavljati kakovost, strokovnost in učinkovitost dela Sodišča, Sodišče pa v okviru svojega mednarodnega sodelovanja prispeva k njihovemu razvoju.
Revizije za pripravo izjave o zanesljivosti
Izjava o zanesljivosti (včasih imenovana tudi „DAS“ po francoskem izrazu „declaration d’ assurance“) je letna revizija računovodskih izkazov in skladnosti poslovanja s predpisi, pri kateri Sodišče revidira zanesljivost računovodskih izkazov EU in pravilnost z njimi povezanih transakcij. Ugotovitve in zaključki so objavljeni v letnih poročilih Sodišča. Revizija zajema preizkušanje naključnega vzorca transakcij in oceno nadzornih in kontrolnih sistemov, da se ugotovi, ali so prihodki in plačila pravilno izračunani ter skladni s pravnim in regulativnim okvirom. Podrobno preizkušanje se izvaja za vse programe financiranja in države članice zaradi pridobivanja posebnih ocen za različna proračunska področja EU. V podkrepitev zaključkov se uporabljajo tudi drugi dokazni viri, na primer delo drugih revizorjev.
Revizije smotrnosti poslovanja, ki jih izvaja Sodišče, obravnavajo kakovost prihodkov in porabe EU ter skladnost z načeli dobrega finančnega poslovodenja. Obsegajo preučitev programov, operacij, upravljavskih sistemov in postopkov organov in institucij, ki upravljajo sredstva EU, da se oceni, ali te vire uporabljajo gospodarno, učinkovito in uspešno. Revizije smotrnosti poslovanja, ki jih izvaja Sodišče, zajemajo širok razpon tem in so zlasti usmerjene na zadeve, povezane z rastjo in delovnimi mesti, evropsko dodano vrednostjo, upravljanjem javnih financ ter okoljem in podnebnimi ukrepi. Rezultati revizij smotrnosti poslovanja so objavljeni v posebnih poročilih.
Revidiranje smotrnosti poslovanja zajema ocenjevanje različnih vidikov procesa javnega posredovanja, vključno z vložki (finančna, kadrovska, materialna, organizacijska ali normativna sredstva, potrebna za izvedbo programa), izidi (kaj je bilo narejeno v okviru programa), rezultati (takojšnji vplivi programa na neposredne naslovnike ali prejemnike) in učinki (dolgoročne spremembe v družbi, ki jih je mogoče pripisati ukrepanju EU).
Sodišče izvaja revizije v skladu z mednarodnimi standardi revidiranja ISSAI, ki jih je objavila Mednarodna organizacija vrhovnih revizijskih institucij INTOSAI. Načela in podrobnosti revizijskega pristopa Sodišča so opisani v vrsti priročnikov, standardov in smernic, ki mednarodne standarde umeščajo v poseben revizijski okvir EU. Revizorjem Sodišča so v pomoč pri zagotavljanju visoke kakovosti, učinkovitosti in uspešnosti njihovega strokovnega dela.
Revizijski priročniki Sodišča vsebujejo podrobna navodila za izvajanje revizij v skladu z ustreznimi standardi in pričakovano kakovostjo. Sodišče je pripravilo dva revizijska priročnika, ki zajemata tri glavne vrste revizij.
Priročnik za revizije računovodskih izkazov in skladnosti poslovanja s predpisi
Ta priročnik obrazlaga načela iz mednarodnih standardov revidiranja, ki se nanašajo na revidiranje računovodskih izkazov in skladnosti poslovanja s predpisi, ki ga izvaja Sodišče. Določa tudi smernice za uporabo teh načel pri reviziji za pripravo letne izjave o zanesljivosti in drugih revizijah računovodskih izkazov in skladnosti poslovanja s predpisi, ki jih izvaja Sodišče. Postopkom, ki so opisani v priročniku, so dodane praktične smernice, vključno s kontrolnimi seznami in podrobnejšimi navodili. Sodišče uporablja elektronski sistem za podporo revizije, ki je namenjen upravljanju in dokumentiranju revizijskega dela.
Priročnik za revizijo smotrnosti poslovanja
Priročnik za revizijo smotrnosti poslovanja opredeljuje načela iz mednarodnih standardov revidiranja, ki se nanašajo na revizije smotrnosti poslovanja, ki jih izvaja Sodišče, ter splošno sprejeta načela in dobro prakso s področja revizije smotrnosti poslovanja. Vsebuje postopke in smernice za izvedbo visokokakovostnih revizij smotrnosti poslovanja, vključno s tem, kako jih je treba načrtovati, izvajati, o njih poročati ter spremljati popravljalne ukrepe. Priročnik spodbuja uporabo strokovne presoje na vseh stopnjah revizije smotrnosti poslovanja, kar je pomembno zaradi raznolikosti možnih revizijskih tem, ciljev ter metod zbiranja in analize podatkov, ki so na voljo. Sodišče uporablja elektronski sistem za podporo revizije, ki je namenjen upravljanju in dokumentiranju revizijskega dela.
Sodišče je oblikovalo praktične smernice o revizijskih metodah za pomoč revizorjem pri njihovem delu na različnih stopnjah revizijskega procesa. Smernice dopolnjujejo revizijske priročnike in vsebujejo nasvete o dobrih praksah za revizorje Sodišča. Na voljo so v razdelku Povezave spodaj.
Mednarodni standardi vrhovnih revizijskih institucij (ISSAI)
Mednarodni standardi revidiranja (ISA)
Mednarodna organizacija vrhovnih revizijskih institucij (INTOSAI)
Odbor sponzorskih organizacij Treadwayeve komisije (COSO)
Kontrolni cilji za informacijsko in sorodno tehnologijo (COBIT)
Smernice za revizijski razgovor
Smernice za analizo vprašanj in oblikovanje zaključkov
Smernice za določitev revizijskih ciljev
Smernice za zbiranje podatkov
Smernice za vrednotenje
Smernice za oceno tveganja in revizijo smotrnosti poslovanja
Smernice za ankete

References: SODIŠČE

 sodišče 
 Sodišče 
 Sodišče 

Sodišče 
 Sodišče 
 Sodišče 
 Sodišče 

Sodišče